Audy Joinaldy

Ir. Audy Joinaldy, S.Pt, M.Sc, M.M, IPM, ASEAN.Eng gala Datuak Rajo Pasisia Alam () adolah  pangusaha jo politikus Indonesia nan manjabat Wakia Gubernur Sumatera Barat periode 2021—2024. Inyo adolah wakia dari Gubernur Sumatera Barat, Mahyeldi Ansharullah. Inyo mamimpin parusahaan Perkasa Group nan bagerak di bidang peternakan jo Lintas Agro Group nan bagerak di bidang patanian. Pado pamiliahan umum Gubernur Sumatera Barat 2020, inyo dicalonkan dek Partai Persatuan Pembangunan mandampingi Mahyeldi Ansharullah.

 Kahidupan awal 
Audy marupakan urang Minang tulen. Audy digadangan di tangah-tangah kaluarga nan taat agamo jo pakarajo kareh. Ayahnyo, Joinerri Kahar barasa dari Parak Karambia, Kampung Jua, Padang, samamtaro amaknyo, Desmilia marupoan urang Solok.

Ayah Audy, Joinerri marupoan anak bujang dari Kaharuddin Rajo Jale, saurang pangusaha nan mendapek gala Datu Niaga Negeri dari pawaris Kesultanan Banjar."Kapolda Sumbar Resmikan Masjid Al-Qahhaar" . Harian Haluan. 19 Oktober 2013. Adopun Desmilia marupoan cucu dari Marah Adin Datuk Penghulu Sati, saurang birokrat nan pernah manjabat Kapalo Jawatan Peatanian Sumatra Tengah. Marah Adin tacatat sabagai pandiri Fakultas Pertanian Universitas Andalas (nan seaulo barado di Payakumbuh) jo Ketua Panitia Pembentukan Kota Solok. Namo kakek buyuik Audy taaebuik diabadikan manjadi namo jalan di Payakumbuh jo Solok.

 Pandidikan 
Inyo mamperoleh galar Sarjana Peternakan dari Institut Pertanian Bogor (IPB) pado 2005 jo Master of Science di Wageningen Universiteit Balando dalam bidang Major Food Quality Management Minor Animal Nutrition pado 2007, sadangkan gala Magister Manajemen inyo dapekan dari Universitas Hasanuddin Makassar pado 2011. Audy Joinaldy mandapekan gala Insinyur dari Universitas Gadjah Mada (UGM) taun 2019, pado taun nan samo mandapek gala IPM dari Persatuan Insinyur Indonesia (PII) sarato gala ASEAN.Eng dari Asean Federation Engineering Association (AFEO) pado tahun 2019. Kini ko, inyo sadang malanjuikan pandidikan Doktor di Sikolah Bisnis Institut Pertanian Bogor (IPB).

 Referensi 

 Tautan lua 

 http://www.audyjoinaldy.com/ 

Kategori:Pangusaha Indonesia
Kategori:Politikus Indonesia
Kategori:Politikus Partai Persatuan Pembangunan
Kategori:Tokoh Minangkabau
Kategori:Alumni Institut Pertanian Bogor
Kategori:Alumni Universitas Hasanuddin
Kategori:Alumni Universitas Gadjah Mada
Kategori:Tokoh dari Jakarta